Diari Oficial de la Generalitat Valenciana


Sumari del DOGV 6305, del 07-07-2010 (2010/6756)

Notificació de la sentència dictada en el judici de divorci contenciós úmero 773/2010.
--------------------------------------------------------------------------------------

### Dades del document

Número de DOGV
:   6305

Data del DOGV
:   07-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6756


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós úmero 773/2010. [2010/6756]  
Assumpte civil 000773/2009  
Elena Carrió Durá, secretària del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 000348/2010  
Castelló de la Plana, 3 de juny de 2010.  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions de judici de divorci número 110773/2010, promogudes a instàncies de Felisa Jiménez González, representada pel procurador senyor Ricart Andreu i defensada pel lletrat senyor Arrufat Pujol, contra Vicent Ogadi, en rebel·lia.  
Antecedents de fet  
Primer. El procurador senyor Ricart Andreu, en la representació que té acreditada de Felisa Jiménez González, va promoure una demanda de divorci contra Vicent Ogadi en la qual, després de l'al·legació dels fets i fonaments de dret que va estimar aplicables, va concloure sol·licitant que es dictara sentència on es declarara que pertocava el divorci dels litigants.  
Segon. Una vegada admesa a tràmit la demanda, se cità a termini de forma legal el demandat, qui no va comparéixer dins del termini establit i en la forma escaient, i en conseqüència va ser declarat en rebel·lia.  
Tercer. Convocades les parts a la vista, aquesta tingué lloc el dia 3 de juny de 2009, amb l'única assistència de la part actora, la qual es va ratificar en la seua demanda. Després de rebre el plet a prova, es practicaren les admeses i declarades pertinents les quals consistiren en documental (donar com a reproduïda l'aportada amb la demanda). Practicada tota la prova en l'acte, el plet va quedar vist per a sentència sense més tràmits.  
Quart. En aquest procediment han de declarar-se com a fets provats aquells que es relaten a continuació.  
1. Vicent Ogadi i Felisa Jiménez González van contraure matrimoni a Castelló de la Plana el dia 26 de febrer de 2007 (fet acreditat mitjançant el certificat de matrimoni de què s'acompanya la demanda).  
2. Del matrimoni indicat van nàixer fills. (No consta que existisca descendència).  
Fonaments de dret  
Primer. Després d'haver transcorregut tres mesos des de la celebració del matrimoni, concorren els requisits els quals, de conformitat amb els articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
Segon. Pel que fa a les mesures que, de conformitat amb l'article 91 del Codi Civil, hagen de regir després del divorci, com que no se n'ha sol·licitat l'adopció de cap ni consta que hi concórreguen circumstàncies que obliguen a adoptar-les d'ofici, no pertoca prendre-hi cap acord.  
Tercer. La naturalesa especial de les pretensions deduïdes en aquest plet fa que no s'estime procedent condemnar cap dels litigants al pagament de les costes.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime la demanda formulada pel procurador senyor Ricart Andreu, en nom i representació de Felisa Jiménez González contra Vicent Ogadi, i declare dissolt per divorci el matrimoni dels litigants esmentats, amb tots els efectes legals. Tot això sense realitzar un pronunciament exprés de condemna a costes.  
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
Una vegada siga ferma, inscriviu al marge de la inscripció del matrimoni en el Registre Civil de Castelló.  
Aquesta és la meua sentència, que pronuncie, mane i firme.  
El jutge.  
Publicació: La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència a Vicent Ogadi.  
Castelló de la Plana, 3 de juny de 2010.- La secretària judicial: Elena Carrió Durá.